24: Live Another Day

24: Live Another Day er en amerikansk action- og thrillerserie fra 2014 som bygger på den originale 24-serien. 

Hendelsene foregår fire år etter hendelsene i «Day Eight», som er navnet på sesong åtte. 24: Live Another Day er ikke en ny sesong i 24-serien, men en separat miniserie med kun 12 episoder i stede for 24 episoder slik som i sesongene i den originale serien. Fortsatt beholdes «real-time» (sanntid) konseptet, som går ut på at hele serien går over 24 timer. Ettersom serien har 12 i stedet for 24 episoder vil det bli gjort flere hopp frem i tid mellom episodene. Hver episode vil altså, slik som i den originale serien, tilsvare en klokketime. 

Serien hadde premiere i USA den 5. mai 2014. Dagen etter, 6. mai 2014, hadde serien premiere i mange europeiske land, inkludert Norge. Det er gjennom streaming-tjenesten Viaplay man får muligheten til å se episodene først (24 timer etter premieren i USA). Den ble ogsåi vist på TV3.

 Handlingsreferat 
Demonstranter samler seg utenfor en amerikansk ambassade hvor James Heller oppholder seg. Samtidig, ved en CIA-utpost i London, blir den CPU-tidligere agenten Jack Bauer oppdaget og arrestert. Men CIA-agent Kate Morgan blir tvunget til å si opp jobben sin. Imidlertid blir hun snart gjeninnsatt, etter at hun innser at Jack Bauer forsøker å infiltrere CIA for å få tilgang til Chloe O'Brian. Kate er for sent ute til å gripe inn, og Jack klarer å få Chloe ut av avhøret med hjelp av vennen Belcheck.

Fremdeles mistroisk ovenfor Chloe, følger Jack Bauer etter henne til Open Cell - en organisasjon som spesialiserer seg på å lekke kvalifiserte dokumenter til offentligheten. Jack forklarer at han er på sporet av Derrick Yates, et tidligere medlem av «Open Cell» som tidligere var involvert i et attentat mot James Heller. Forsøket blir avslørt for å involvere droner, når han programmerer et ubemannet luftfartøy til å skyte mot britiske og amerikanske soldater- Jack og Chloe oppdager informasjon om Margot Al-Harazi, en beryktet terrorist som forsøker å hevne ektemannens død. Når forsøket deres på å fange datteren Simone mislykkes, bryter Jack seg inn på den amerikanske ambassaden. Jack låser seg inne i et rom sammen med tre gisler, og forsøker å laste opp informasjon han har funnet til Open Cells leder, Adrian Cross. Men soldater fra United States Marine Corps bryter seg inn før opplastingen er ferdig. Kate Morgan plasserer deretter Jack i CIA-varetekt.

Hos USAs president uttrykker hand Stabssjef i Det hvite hus, Mark Boudreau, bekymring for at Bauer myligens kan være en terrorist. Boudreau utarbeider en avtale om å utlevere Jack Bauer til Russland. Han mistenker at begynnende demens har ødelagt Hellers dømmekraft, og Boudreau forfalsker presidentens signatur. Senere blir flere CIA-operatører drept av et missil, og James Heller autoriserer Bauer til å gå undercover sammen med en våpen-selger kjent for å samarbeide med Al-Harazi. I mellomtiden avdekker CIA-analytiker Jordan Reed bevis på at Kate Morgans ektemann Adam kan ha vært uskyldig hele tiden. Men stasjonssjef Steve Navarro planlegger å få Adam drept for å dekke over at Steve selger hemmeligstemplet informasjon til Kina.

 Rolleliste og karakterer 

 Hovedpersoner 
 Kiefer Sutherland som Jack Bauer, en ex-CTU («Counter Terrorist Unit», eller antiterrorstyrken på norsk) agent som har ekstremt mye erfaring i taktiske feltoperasjoner.
 Mary Lynn Rajskub som Chloe O'Brian, en genial systemanalytiker og IT-ekspert som alltid er lojal ovenfor Jack og gjerne er villig til å risikere jobben og friheten for å gjøre ting som underbygger Jacks «målet helliger midlet» mentalitet.
 Kim Raver som Audrey Raines, en god og følsom kvinne som ble forelsket i Jack. Hennes karakter ble sist vist i siste episode av sesong 6 etter at hun hadde blitt hentet ut fra Kinesiske myndigheters varetekt. Hun var da i svært dårlig stand psykisk og mentalt, uten av stand til å kommunisere annet enn «programmerte» setninger.
 William Devane som president James Heller, som over flere av de eldre sesongene tjente som USAs forsvarsminister. Denne karakteren ble også sist sett i siste episode av sesong 6 da han overbeviste Jack om at det beste for Audrey ville være om han lot henne være i fred.
 Michael Wincott som Adrian Cross, en hacker og karismatisk leder av fildelings-bevegelsen. Ny karakter.
 Gbenga Akinnagbe som Erik Ritter, en sterk, skarp, arrogant og ambisiøs CIA-agent.
 Giles Matthey som Jordan Reed, en data-tekniker i CIA.
 Yvonne Strahovski som Kate Morgan, en brilliant, men impulsiv, CIA-feltagent i London.
 Benjamin Bratt som Steve Navarro, en CIA-leder.
 Tate Donovan som Mark Boudreau, Det hvite hus' stabssjef og ektemann av Audrey Raines.

 Andre viktige roller 
 Stephen Fry som den britiske statsministeren Alastair Davies.
 Colin Salmon som General Coburn.
 Michelle Fairley som Margot Al-Harazi.
 Duncan Pow som kaptein Greg Denovo.
 Branko Tomović som Belcheck
 Emily Berrington som Simone Al-Harazi, datteren til Margot.
 Charles Furness som Peter, et medlem av Chloes hackaktivist-gruppe.
 John Boyega som en datatekniker som flyr droner for det amerikanske militæret.
 Mandeep Dhillon som et medlem av Chloes hackaktivist-gruppe.
 Joseph Millson.
 Ross McCall.
 Tamer Hassan.

 Eksterne lenker 



Kategori:24 (TV-serie)
Kategori:Thrillerserier fra USA
Kategori:Krimserier fra USA
Kategori:Actionserier fra USA
Kategori:Dramaserier fra USA
Kategori:TV-produksjoner på Fox Broadcasting Company
Kategori:TV-produksjoner fra USA, fra 2010-årene